**Қонуни ҶУМҲУРИИ тоҷикистоН “Дар бораи Парки технологї”**

Қонуни мазкур асосҳои ташкилию ҳуқуқии фаъолияти Парки технологиро дар Ҷумҳурии Тоҷикистон ба танзим дароварда, вазифа ва самтҳои асосии фаъолияти онро муайян менамояд ва барои дар истеҳсолот ҷорй намудани натиҷаи таҳқиқоти илмй, технологи ва инноватсиони ыигаронида шудааст.

**Модцаи 1. Мафҳумҳои асосӣ**

Дар Қонуни мазкур мафҳумҳои асосии зерин истифода мешаванд:

- ***барнома ва лоиҳаи инноватсиони*** - маҳсули нерӯи зеҳнии шахсони воқей ва ҳуқуқӣ, ки дорой ғояҳои нав буда, бо мақсади татбиқу рушди илм ва ҷорй намудани технологияи муосир таҳия мегарданд;

- ***парки технологи*** - шахси ҳуқуқй ё консорсиум, ки ба маҷмӯи ягонаи моддию техники ҳуқуқи соҳибмулкй дорад ва фаъолияти асосии он пешниҳод ва иҷрои корҳо ва хизматрасонй буда, барои амалй намудани лоиҳаҳои инноватсиони ва инвеститсионй заруранд;

- ***бизнес-инкубатор*** - шахси ҳуқукӣ, ки барои дастгирии субъектҳои хурди соҳибкорй дар мархилаи ташакулли рушди онҳо бо роҳи пешниҳод намудани биноҳои истеҳсолй, таҷҳизот, хизматрасонии ташкили, ҳуқуқӣ, молиявй, машваратй ва иттилоотй ташкил карда мешавад;

- ***инфрасохтори Парки технологи*** - маҷмӯи биноҳои идоравй, иншооти истеҳсолй, муҳандисй, нақлиёти, коммуникатсионй ва иҷтимоии дар ҳудуди Парк ҷойгирбуда, ки аз он шахсони воқей ва ҳуқуқи истифода менамоянд;

- ***натиҷаи ниҳоии тахқиқоти илмӣ*** - натиҷаи таҳқиқоти илмие, ки онро дар истеҳсолот ҷорӣ намудан имконпазир аст.

**Моддаи *2.* Қонунгузории Ҷумҳурии Тоҷикистон дар бораи Парки технологи**

Қонунгузории Ҷумҳурии Тоҷикистон дар бораи Парки технологи ба Конститутсияи (Сарқонуни) Ҷумҳурии Тоҷикистон асос ёфта, аз Қонуни мазкур ва дигар санадҳои меъёрии ҳуқуқии Ҷумҳурии Тоҷикистон, инчунин санадҳои ҳуқуқии байналмилалие, ки Тоҷикистон онҳоро эътироф намудааст, иборат мебошад.

**Моддаи 3. Таъсис ва фаъолияти Парки технологи**

1. Парки технологи (минбаъд-Парк) шахси ҳуқуқии ғайритиҷоратӣ буда, ҳамчун муассиса дар ҳудуди махсус таъсис дода мешавад, ки бо мақсади рушди илм ва истифодаи самараноки технологияи аълосифат барои қонеъ гардонидани талаботи истеҳсолот дар истифодаи технологияҳои навтарин ва татбиқи лоиҳаҳои иноватсионй ва инвеститсионй фаъолият менамояд.

2 Дар ҳудуди Парк ташкилотҳои илмию таҳқиқотй, бюроҳои лоиҳакашию конструкторй, биноҳои истеҳсолй, муассисаҳои таълимй, ҳамчунин биноҳои хизматрасонй фаъолият менамоянд, ки онҳо ба мақсади истифода аз технологияи аълосифат ва амалй гардонидани барнома ва лоиҳаҳои инноватсионй муттаҳид карда мешаванд.

3. Парк метавонад аз ҷониби шахсони воқеию ҳуқуқӣ, як ё якчанд муассисаҳои таълимй, илмию таҳқиқотӣ, ташкилотҳои саноатии давлатй ва гайридавлатй таъсис дода шуда, барои амалй намудани мақсадҳои худ ҳамкориро байни онҳо ба роҳ монад.

4. Парк дар доираи Оинномаи худ, ки дар он вазъи ҳуқуқии Парк муайян гардидааст, бо тартиби муқаррарнамудаи қонунгузории Ҷумҳурии Тоҷикистон фаъолият менамояд.

**Моддаи 4. Шаклҳои Парк**

1. Дар Ҷумҳурии Тоҷикистон Парк дар шаклҳои зерин таъсис дода мешавад:

- Парки инноватсионию технологи;

- Парки илмй (ё Парки таҳқиқотй);

- Технополис;

- Инкубатори технологи (Бизнес-инкубатор).

2. Парки инноватсионию технологи яке аз намудҳои Парк буда, барои дар истеҳсолот ҷорӣ намудани технологияи аълосифат ва рушди муассисаҳои истеҳсолии инноватсионии хурд ва миёна хидмат менамояд.

3. Парки илмй (ё Парки таҳқиқотӣ) яке аз намудҳои Парк мебошад, ки илмро бо истеҳсолот якҷоя намуда, метавонад бо як ё якчанд муассисаҳои таҳсилоти олии касбй, илмкю таҳқиқотй ё дар алоҳидагй барои рушди истеҳсолот фаъолият намояд. Дар муқоиса бо дигар намудҳои Парк, ба он бо мақсади гузаронидани таҳқиқотҳои зиёди илмталаб кадрҳои баландихтисос ҷалб карда мешаванд.

4. Технополис - ҳудуде мебошад, ки д&р он муассисаҳои инноватсионии хурд ва миёнаи ташкилотҳои истеҳсолй, муассисаҳоиилмию истеҳсоли, таҳсилоти олии касби, илмию таҳқиқоти ва ё дар алоҳидагӣ таъсис ёфта, фаъолият менамоянд.

5. Инкубатори технологи (бизнес-инкубатор) муассисаест, ки аз тарафи давлат барои рушди тиҷорати хурду миёна маблағгузорй гардида, барои ба истеҳсолот ҷалб намудани технологияҳои инноватсионй нигаронида шудааст.

**Моддаи 5. Мақсадҳои таъсиси Парк**

Дар Ҷумҳурии Тоҷикистон Парк бо мақсадҳои зерин таъсис дода мешавад:

- рушди имкониятҳои илмию техники ва технологию инноватсионии Ҷумҳурии Тоҷикистон;

- татбиқи барнома ва лоиҳаҳои инноватсионй;

- ташкил ва татбиқи барномаҳои инноватсионии давлатӣ ва ғайридавлатй;

- мусоидат ба инкишофи технологияҳои муосири илмталаб;

- таҳкими заминай модцию техники ва молиявии муассисаҳои таълимӣ, илмию таҳқиқотй, истеҳсолӣ ва дарёфти сармояи дохилию хориҷй барои рушди илм ва технология;

- муттаҳид сохтани нерӯи зеҳнй барои пешбурди таҳқиқоти илмӣ ва ҷорӣ намудани технологияи аълосифати муосир дар истеҳсолот;

- ҷалби донишҷӯён, аспирантҳо, магистрҳо, ҳайати профессорону омӯзгорон ва муҳаққиқони илмию таҳқиқотй барои ҳамгироии илм ва истеҳсолот;

- рушди корхонаҳо, муассисаҳо ва дигар ташкилотҳои хурду миёна:

- ташкили ҷойҳои нави корӣ;

- дар истеҳсолот ҷорй намудани дастовардҳои илмӣ, технологи ва инноватсионй;

- ҳамкории муассисаҳои илмй ва бизнеси инноватсионй.

**Моддаи 6. Вазифаҳои асосии Парк**

Вазифаҳои асосии Парк аз инҳо иборат мебошад:

- ҷорй намудани натиҷаҳои ниҳоии таҳқикоти илмӣ ба истеҳсолот;

- ҳавасмандгардонии қобилияти зеҳнй баҳри таҳия ва ҷорӣ намудани технологияи аълосифат дар истеҳсолот;

- омӯзиш ва истифодаи технологияи аълосифате, ки аз хориҷи кишвар ворид мешавад;

- такмили ихтисоси муҳаққиқон ва дигар кормандони илмиву таълимӣ, ки ба фаъолияти инноватсиони машгул мешаванд;

- рушди ҳамкориҳои байналмилалй дар соҳаи инноватсионй.

**Модцаи 7. Самтҳои асосии фаъолияти Парк**

Парк дар самтҳои зерин фаъолият менамояд:

- ҷорӣ намудани технологиям аълосифат вобаста ба талаботи бозор;

- таҳия ва татбиқи лоиҳаҳои инноватсионие, ки барои ҳамгироии илмҳои амалй ва истеҳсолот мусоидат менамоянд;

- фароҳам овардани шароит барои таҳия намудани махзани маълумот ҷиҳати пешбурди фаъолияти инноватсиони ва хизматрасони ба шахсони воқей ва ҳуқуқй;

- омузиши технологияҳои муосири илмталаби хориҷӣ ва истифодаи онҳо дар истеҳсолот;

- андешидани тадбирҳо ҷиҳати омузиши таҷрибаи пешқадами лоиҳаҳои инноватсионии хориҷй ба хотири ҷалби технологиям нав ба истеҳсолот;

- фароҳам овардани шароит барои рушди инфрасохтори Парк ва татбиқи лоиҳаҳои инвеститсионии давлатӣ ва ғайридавлати;

- бо сифати баланд анҷом додани таҷриба, ташхис ва дигар корҳои илмию технологи ва дар сатҳи баланди касбӣ таъмини татбиқи онҳо;

- фароҳам овардани шароити мусоид барои рушди муассисаҳои таҳсилоти олии касбй, илмию таҳқиқоти, истеҳсоли ва афзун гардонидани буҷети онҳо;

- фароҳам овардани шароит барои рушди соҳибкории хурду миёна;

- истеҳсоли маҳсулоти рақобатпазир;

- тайёр намудани мутахассисон дар дохил ва хориҷи кишвар барои фаъолияти инноватсиони ва татбиқи барномаҳои инноватсионию технологи;

-таълими мақсадноки мутахассисон барои татбиқи барнома оид ба лоиҳаҳои инноватсиони.

**Моддаи 8. Бақайдтирии давлатии Парк**

1. Парк бо тартиби муқаррарнамудаи қонунгузории Ҷумҳурии Тоҷикистон ба қайди давлатӣ гирифта мешавад.

2. Парк аз лаҳзаи бақайдгирии давлатй шахси ҳуқуқӣ эътироф карда мешавад.

3. Парк бе махдуд намудани мӯҳлати фаъолияти он таъсис до да мешавад, агар қонунгузории Ҷумҳурии Тоҷикистон тартиби дигаре муқаррар накарда бошад.

**Модцаи 9. Азнавташкилдиҳи ва барҳамдиҳии Парк**

Азнавташкилдиҳї ва барҳамдиҳии Парк тибқи тартиби муқаррарнамудаи қонунгузории Ҷумҳурии Тоҷикистон сурат мегирад.

**Моддаи 10 .Назорати фаъолияти Парк**

1. Дар Ҷумҳурии Тоҷикистон назорати фаъолияти Паркро мақоми ваколатдори давлатӣ, ки аз ҷониби Ҳукумати Ҷумҳурии Тоҷикистон муайян карда мешавад, амалӣ менамояд.

2. Мақоми ваколатдори давлатй дар доираи салоҳияти худ ҷиҳати масъалаҳои назорати фаъолияти Парк қарор қабул менамояд ва оид ба фаъолияти онх.0 тавсияҳои методӣ пешниҳод мекунад.

**Модцаи 11. Анҷом додани ташхис**

1. Парк бо тартиби ихтиёрй дар доираи салоҳияти худ вобаста ба мувофиқати соҳаи илмию истеҳсолй ба технологияи инноватсионй ташхиси барнома ва лоиҳаҳои инноватсиониро анҷом медиҳад.

2. Тартиби аз ҷониби Парк анҷом додани ташхиси барнома ва лоиҳаҳои инноватсиониро мақоми ваколатдори давлатй муайян менамояд.

Моддаи 12. Ҳамкории Парк бо дигар иштирокчиёни соҳаи илм ва технологияи инноватсионй

1. Парк бо шахсони воқеӣ ва ҳуқуқӣ, ки таҳқиқоти илмй, истеҳсолӣ ва инноватсионй мегузаронанд, ҳамкориро ба роҳ мемонад ё таҳқиқот ва ё лоиҳаи илмии онҳоро амалӣ мегардонад.

2. Парк бо шахсони воқей ва ҳуқуқӣ бо мақсади татбиқи барномаю лоиҳаҳои инноватсионй шартнома мебандад.

**Моддаи 13. Ҳамкории байналмилали**

1. Парк бо ташкилотҳои байналмилалии илмй, инноватсионй ва технологи ҳамкорй намуда, метавонад дар татбиқи барнома ва лоиҳаҳои инноватсионии давлатҳои хориҷӣ иштирок намояд.

2. Ҷалби сармоягузории хориҷӣ ба фаъолияти Парк мувофиқи қонунгузории Ҷумҳурии Тоҷикистон анҷом дода мешавад.

3. Парк тибқи қонунгузории Ҷумҳурии Тоҷикистон барои ҷалби сармоягузории хориҷй, дарёфти грантҳо, лоиҳаҳои инноватсионй ба институтҳои молиявии байналмилали дойр ба амалигардонии фаъолияти истеҳсолӣ ва ворид кардани технологияи аълосифат лоиҳаҳо пешниҳод менамояд.

**Модцаи 14. Тартиби мавриди амал қарор додани Қонуни мазкур**

Қонуни мазкур пас аз интишори расмй мавриди амал қарор дода шавад.